MyFootballClub

Ιστορικό

Το εγχείρημα δημιουργήθηκε από τον πρώην αθλητικογράφο Γουίλ Μπρούκς  Το εκτιμώμενο ποσό αγοράς θα ήταν 1.375.000 λίρες Αγγλίας. Όλα τα μέλη θα έχουν ίσο αριθμό μετοχών και συλλογικά θα διοικούν το σύλλογο μέσω γενικών αποφάσεων, αλλά και πάνω σε ζητήματα που παραδοσιακά λαμβάνονται από τον προπονητή. Η διαδικασία λήψης των αποφάσεων θα γίνεται μέσω ψηφοφορίας στην ιστοσελίδα του MyFootballClub. Ο κρίσιμος αριθμός των 50.000 εγγραφών στην ιστοσελίδα έγινε στις 31 Ιουλίου του 2007, με σύνολο 53,051 εγγραφών εκείνη τη μέρα. Επομένως ξεκίνησε η φάση της συλλογής των χρημάτων από τα εγγεγραμμένα μέλη, ανοίγοντας αυτό που η ιστοσελίδα ονόμασε "φάση 2". Η Λιντς Γιουνάιτεντ ήταν πρώτη σε ψήφους για προτίμηση αγοράς, ακολουθούμενη από την Cambridge United και την Νότιγχαμ Φόρεστ.
Ο Μπρουκς ανακοίνωσε ότι ο προς αγορά σύλλογος θα έπαιζε κατά πάσα πιθανότητα στην τρίτη ή στην τέταρτη κατά σειρά εθνική κατηγορία του Αγγλικού ποδοσφαίρου, και οι μάνατζερ της ιστοσελίδας είχαν συζητήσεις με έναν αριθμό συλλόγων από αυτές τις κατηγορίες. η EA Sports, το παράρτημα της Electronic Arts για αθλητικά παιχνίδια προσομοίωσης έκανε συμφωνία με το MyFootballClub μέσω της οποίας "θα την υποστήριζαν με μία σημαντική επένδυση" για να αυξήσει το κεφάλαιο αγοράς ποδοσφαιρικού συλλόγου.
Στις 6 Αυγούστου 2007 αποκαλύφθηκε ότι τέσσερις σύλλογοι είχαν επαφές με το MyFootballClub σχετικά με την πιθανότητα πώλησής τους.  Σύντομα, η εφημερίδα The Independent ανέφερε ότι το MyFootballClub είχε περίπου 500.000£ από τις πρώτες 20 μέρες συγκέντρωσης χρημάτων, από μέλη προς αγορά ενός ποδοσφαιρικού συλλόγου.  Στις 3 Σεπτεμβρίου του 2007 αναφέρθηκε ότι η ομάδα Halifax Town είχε πλησιάσει τους υπεύθυνους του MyFootballClub σε μια προσπάθεια να σώσει τον σύλλογο από χρεωκοπία που οφειλόταν σε απλήρωτους φόρους. Η Γερμανική εφημερίδα Der Tagesspiegel ανέφερε στις 16 Σεπτεμβρίου του 2007 ότι στο MyFootballClub είχαν ολοκληρώσει τη χρηματική τους συνεισφορά 25.000 μέλη.
Στις 13 Νοεμβρίου του 2007 ανακοινώθηκε πως 20.000 μέλη του ιστοτόπου είχαν συνεισφέρει από 35 λίρες Αγγλίας προς συγκέντρωση 700.000 λιρών για την αγορά του 51% των μετοχών της Έμπσφλιτ Γιουνάιτεντ με δυνατότητα πλήρους αγοράς της στο μέλλον. Με την ψήφο του, κάθε μέλος θα παίρνει θέση σε αποφάσεις που θα καθορίζουν την επιλογή των παικτών για κάθε αγώνα, την αγορά νέων παικτών και άλλα ζητήματα.

Ανάλογα εγχειρήματα

Η διοίκηση του ημιεπαγγελματικού αγγλικού συλλόγου Biggleswade United F.C. εγκαινίασε το myBUFC τον Σεπτέμβριο του 2007, μέσω του οποίου η διοίκηση του συλλόγου μετατίθεται σε επί πληρωμή μέλη εντός και εκτός αγωνιστικών χώρων με τρόπο παρόμοιο με το  MyFootballClub. Ένα άλλο εγχείρημα, το Mitsuperligahold, δημιουργήθηκε στη Δανία τον Αύγουστο του 2007 με στόχο την απόκτηση ενός συλλόγου της δεύτερης εθνικής κατηγορίας επαγγελματικού ποδοσφαίρου της χώρας. Επιπλέον, μία ομάδα χαμηλής κατηγορίας στη Γαλλία με όνομα Web F.C. επιτρέπει στα μέλη της, τα οποία καλούνται "entraînautes," να ψηφίζουν πάνω σε θέματα ποδοσφαιρικής στρατηγικής και τακτικής μέσω μιας ιστοσελίδας. Σε αντίθεση με τα μέλη του MyFootballClub, τα μέλη της Web F.C. δε χρειάζεται να πληρώσουν για να συμμετέχουν στις αποφάσεις, αλλά όσο περισσότερο συμμετέχουν, τόσο μεγαλύτερη αξία λαμβάνει η ψήφος τους.